Ayrim rahbarlarning shaxsiy mas’uliyatini ko‘rib chiqish to‘g‘risida

Joriy yilning 28-yanvar kuni O‘zbekiston Respublikasi Prezidenti Sh.M. Mirziyoyev huzurida transport sohasida amalga oshirilayotgan islohotlar natijadorligi tahlillariga bag‘ishlangan yig‘ilishda sohada bir qator kamchiliklar, ayniqsa fuqaro aviatsiyasi, temir yo‘llar yo‘nalishlarida ishni tashkil etish hamon eskicha uslubda qolib ketayotganligi, avtomobil yo‘llarining holati talab darajasida emasligi va bu holat aholining haqli e’tirozlariga sabab bo‘layotganligi, respublikaning tranzit va yuk tashish salohiyatidan samarali foydalanilmayotganligi kayd etildi.
 Soha rahbarlari tomonidan yo‘l qo‘yilgan kamchiliklar, fuqaro aviatsiyasi, temir yo‘llar, avtomobil yo‘llari, tranzit va yuk tashish yo‘nalishlarida qabul qilingan dasturlar bajarilishini ta’minlashda yetarli darajada ishlar tashkil etilmaganligi sababli, shuningdek, mutasaddi rahbarlarning shaxsiy mas’uliyatini yanada oshirish hamda O‘zbekiston Respublikasi Prezidenti Sh.M. Mirziyoyevning topshirig‘ini so‘zsiz ta’minlash maqsadida Vazirlar Mahkamasi qaror qiladi:
 1. Quyidagilar:
 Ilxam Rustamovich Maxkamov O‘zbekiston Respublikasi transport vazirining birinchi o‘rinbosari lavozimidan ozod etilsin va shu munosabat bilan O‘zbekiston Respublikasi transport vazirining birinchi o‘rinbosari vazifasini bajaruvchi etib tayinlansin;
 Davron Tulkunovich Dexkanov O‘zbekiston Respublikasi transport vazirining o‘rinbosari lavozimidan ozod etilsin va shu munosabat bilan O‘zbekiston Respublikasi transport vazirining o‘rinbosari vazifasini bajaruvchi etib tayinlansin;
 Abduraxman Abdulxayevich Abduvaliyev O‘zbekiston Respublikasi transport vazirining o‘rinbosari — Avtomobil yo‘llari qo‘mitasi raisi lavozimidan ozod etilsin va shu munosabat bilan O‘zbekiston Respublikasi transport vazirining o‘rinbosari — Avtomobil yo‘llari qo‘mitasi raisi vazifasini bajaruvchi etib tayinlansin;
 Tolib Egamberdiyevich Uljayev O‘zbekiston Respublikasi Transport vazirligi huzuridagi Fuqaro aviatsiyasi agentligining direktori lavozimidan ozod etilsin va shu munosabat bilan O‘zbekiston Respublikasi Transport vazirligi huzuridagi Fuqaro aviatsiyasi agentligining direktori vazifasini bajaruvchi etib tayinlansin;
 Doniyor Baxtiyorovich Axmedov O‘zbekiston Respublikasi Transport vazirligi huzuridagi Temir yo‘llarda yuk va yo‘lovchilar tashish xavfsizligini nazorat qilish inspeksiyasining boshlig‘i lavozimidan ozod etilsin va shu munosabat bilan O‘zbekiston Respublikasi Transport vazirligi huzuridagi Temir yo‘llarda yuk va yo‘lovchilar tashish xavfsizligini nazorat qilish inspeksiyasining boshlig‘i vazifasini bajaruvchi etib tayinlansin;
 Faxriddin Muxiddinovich Salixov O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish inspeksiyasining boshlig‘i lavozimidan ozod etilsin va shu munosabat bilan O‘zbekiston Respublikasi Transport vazirligi huzuridagi Yo‘l qurilish ishlari sifatini nazorat qilish inspeksiyasining boshlig‘i vazifasini bajaruvchi etib tayinlansin.
 2. O‘zbekiston Respublikasi Davlat aktivlarini boshqarish agentligi “O‘zbekiston temir yo‘llari” va “Uzbekistan Airways” aksiyadorlik jamiyatlarining aksiyadorlari umumiy yig‘ilishining navbatdan tashqari majlisida:
 “O‘zbekiston temir yo‘llari” aksiyadorlik jamiyati boshqaruvi raisi Xusnutdin Nuruddinovich Xasilovning egallab turgan lavozimidan ozod etish va ushbu jamiyat boshqaruvi raisi vazifasini bajaruvchi etib tasdiqlash;
 “Uzbekistan Airways” aksiyadorlik jamiyatining boshqaruvchisi vazifasini bajaruvchi Baxtiyor Ibragimovich Xakimovning egallab turgan lavozimiga loyiqligi masalalarini ko‘rib chiqsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov zimmasiga yuklansin.